Bob Kuman

Husni bin Mohd Rawi (15 April 1971 – 3 Mei 2012)Bob Kuman meninggal dunia Sinar Harian (3 Mei 2012). Dicapai pada 3 Mei 2012. atau lebih dikenali sebagai Bob Kuman merupakan seorang pelakon, pelawak dan penyanyi Malaysia. 

 Kehidupan awal 
Nama beliau terlebih dahulu pernah dikenali menerusi kumpulan KU2 yang ketika itu ditubuhkan pada 1995 sebelum beralih sebagai pelakon dan pelawak terkenal dalam hiburan dunia seni.Bob Kuman dalam kenangan Sinar Harian (3 Mei 2012). Dicapai pada 3 Mei 2012. Beliau juga membintangi filem komedi iaitu Jangan Pandang Belakang Congkak, Jutawan Fakir, serta Brainscan: Aku Dan Topi Ajaib pada zaman kegemilangannya selepas bergelar artis.

 Kerjaya 

 Pembabitan awal 
Pada awal tahun 1995, Bob pernah melibatkan diri dalam dunia hiburan dengan menceburi bidang nyanyian dalam usia beliau yang muda secara permulaan dan menubuhkan kumpulan KU2 bersama rakan sekampungnya, Kumin atau Khuzaimi Ismail dan mencipta fenomena baru dengan menghasilkan single pertama mereka iaitu "Nicky & Rozi". Selepas itu, mereka menghasilkan album pertama yang sulung iaitu Motivasi pada 1996. Selain kejayaan dalam meraih anugerah platinum bagi album pertama mereka, mereka juga menghasilkan album iaitu Evolusi pada 1997, Baru Aku pada 1999, serta album keempat mereka iaitu The Best Of KU2 pada 2001. Karier beliau sebagai penyanyi pada masa itu memberi peluang kepada beliau untuk menonjolkan bakatnya sebelum beralih kepada pelakon dan pelawak terkenal.

 Kerjaya lakonan 
Pada masa yang sama, beliau memulakan kerjaya dalam lakonan pertama beliau menerusi filem pertama iaitu Sama Tak Serupa secara permulaan sebelum nama beliau dikenali dan telah muncul di layar perak. Selain itu, beliau juga bergandingan bersama pelawak yang ketika itu merupakan bekas ahli Kumpulan Senario, Saiful Apek dalam filem siri komedi terbitan Metrowealth Pictures iaitu Jutawan Fakir arahan pengarah Prof Madya A. Razak Mohaideen. Dalam filem ini, beliau mengambil watak sebagai Bob, rakan serumah Fakir yang dikelilingi masalah hutang. Selain itu, Bob Kuman digandingkan bersama pelakon Lan Pet Pet, Cat Farish, termasuk Nora Danish dalam filem komedi iaitu Jangan Pandang Belakang Congkak musim pertama dan kedua pada 2011. Beliau mengambil watak sebagai Wak Ketari, seorang bomoh yang cuba sedaya-upaya membantu dua pemuda yang melarikan diri selepas musim pertama dan menyelesaikan masalah tersebut.

 Maharaja Lawak Mega 
Selain itu, beliau juga pernah muncul di kaca TV dalam program Maharaja Lawak Mega pada akhir tahun 2011 bersama pelakon Sobri Anuar dengan membentuk kumpulan Bawal Power.
Pada masa yang sama, beliau sebenarnya pernah dikejarkan ke hospital selepas minggu pertama Maharaja Lawak Mega kerana kepenatan. Namun, apabila memikirkan kos rawatan ditanggung, Bob terpaksa menggagahkan diri dengan hadir setiap konsert program mingguan. Meskipun begitu, Bob bersyukur apabila Sobri memahami masalah dihadapinya dan sanggup berulang-alik ke hospital untuk mengadakan latihan. Tetapi, kumpulan ini telah tersingkir dalam minggu kelapan program MLM.

 Filemografi 

 Filem  
 Tahun Tajuk Watak Catatan 1995 Sama Tak Serupa Kuman Filem pertama1997 Gemerlapan Kawan Mel  Puteri Impian Kuman Jurukamera 1998  Raja Melewar Bandan  2000 Syukur 21 Kuman 2001 Dari Jemapoh Ke Manchester Anak Muda Mengembara 2003 Jutawan Fakir Adi  Gila Bola Tukang Urut 2005 Tak Ori Tapi Ok Kawan Zali 2007 Orang Minyak Orang Kuat  2008 Brainscan: Aku Dan Topi Ajaib Kupan  2009 Jangan Pandang Belakang Congkak Wak Ketari 2010 Kapoww!! Zamin  Jangan Pandang Belakang Congkak 2 Wak Ketari Blues  2011 Papa I Love You  2012 Shh...Dia Datang Pelanggan Gerai 2 Filem terakhir

 Telefilem 
 Tahun Tajuk Watak Saluran TV Catatan 2002 O.K BobFormat VCD Telefilem pertama 2003 Paling Comel Khairil   Champion Sentol   Gosok Bob   2005 Qudut dan Qatik    2008 Suwa Suwei Kamuning   Telefilem terakhir 

 Drama 
 Tahun Tajuk Watak Saluran TV Catatan 2004 Spanar Jaya Sam Bunga ntv7 Sitkom, pelakon undangan  2006 Ejen 016 Tore  TV3  2008–2009 Rona Roni Makaroni Pengutip hutang  Astro Ria2009 Tok Ketua HusniAstro WarnaSitkom  3 Serumah Rawi 2009–2010 Jangan Pandang Belakang Congkak The Series Wak Ketari Drama terakhir

 Televisyen 
 Tahun Tajuk Watak Saluran TV Catatan  2006–2007 Gitu-Gitu Apek Pelbagai watak Astro Ria 2010 Wuhai Beramboi Artis Jemputan  Astro Warna Episod 10

 Peserta 
 Tahun Tajuk Kumpulan Catatan  Keputusan  2011 Maharaja Lawak Mega 2011 BP (Bawal Power) Bersama Sobri Anuar Tersingkir minggu ke-6 

 Diskografi 
Album bersama KU2
 Motivasi (1996)
 Evolusi (1997)
 Album Baru Aku! (1999)
 The Best Of KU2 (2001)

 Kontroversi berita palsu 
Pada 21 April 2012, industri hiburan digemparkan apabila disebarkan bahawa beliau meninggal dunia menerusi laman Twitter. Rakan baik Bob, Mohd Razali Harun, melaporkan bahawa Bob pada masa itu masih dalam keadaan sihat dan kini berada di Kota Damansara, Selangor. Menurut Razali, beliau kesal apabila penyebaran khabar angin ini telah berlaku dan sedih apabila perkara sebegini terjadi kepada Bob. Selain itu, rakan artis iaitu Richie Rachman menyifatkan bahawa penyebaran khabar angin ini adalah dibuat oleh individu yang tak bertanggungjawab. Beliau juga menasihatkan agar penyebaran ini dihentikan dengan segera.

 Kematian 
Bob bagaimanapun telah meninggal dunia pada 3 Mei 2012 di kediamannya di Pangsapuri Salvia Kota Damansara, pada jam lebih/kurang 4:30 petang waktu tempatan (MST), akibat sesak nafas. Perkara itu telah disahkan oleh jururawat yang menjaga beliau, Mohd Farid Hamzah.Actor Bob Kuman passes away at 41 The Star Online (4 Mei 2012). Dicapai pada 5 Mei 2012.

Tahap kesihatan Bob mula merosot selepas beliau terjatuh dari set penggambaran drama Jangan Pandang Belakang Congkak pada akhir tahun 2010. Sejak itu, dia sering mengalami masalah sesak nafas dan bengkak kaki.

Jenazah beliau telah dimandikan dan dikafankan di Masjid Kuning Kota Damansara, serta memberi penghormatan terakhir kepada beliau dan dibawa ke kampungnya di Negeri Sembilan untuk dikebumikan. Kematian beliau turut dirasai malah telah dihadiri oleh beberapa rakan artis iaitu Saiful Apek, Yassin Yahya, Lan Pet Pet, serta vokalis kumpulan Search, Amy Search dan juga Presiden Seniman Malaysia, Harun Salim Bachik. Mereka juga telah merakamkan ucapan takziah atas pemergian Allahyarham Bob Kuman serta kehilangan besar buat industri seni hiburan tanahair.Berakhir derita Bob Kuman  Kosmo! (5 Mei 2012). Dicapai pada 5 Mei 2012.Bob Kuman meninggal dunia mStar Online (3 Mei 2012). Dicapai pada 5 Mei 2012.

 Rujukan 

 Pautan luar 


Kategori:Kelahiran 1971
Kategori:Kematian 2012
Kategori:Pelakon Melayu
Kategori:Pelakon lelaki Malaysia
Kategori:Pelawak Malaysia
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Negeri Sembilan
Kategori:Pelakon lelaki Malaysia abad ke-20
Kategori:Pelakon televisyen Malaysia
Kategori:Pelakon filem Malaysia